Държавен вестник, бр. 21, 2022 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  21
но, за осигурителен стаж след 31.12.2002 г. 
се зачита времето, за което са внесени или 
дължими осигурителни вноски върху въз­
награждението им, но върху не по-малко от 
минималния осигурителен доход за съот­
ветната професия по икономическа дейност 
(чл. 39, ал. 2 НПОС).
Когато при изчисляването на осигурител­
ния стаж, положен до 1.01.2005 г., се получи 
остатък, по-голям от половината от дневното
работно време, той се зачита за един ден 
осигурителен стаж. Ако полученият остатък в 
часове е равен или по-малък от половината от 
дневното работно време, същият не се взема 
предвид. Когато при изчисляване на осигу­
рителния стаж, положен след 31.12.2004 г., се 
получи остатък, същият се зачита в часове.
При изчисляване на осигурителния стаж 
на лицата, които са работили при определе­
но с КТ или с друг нормативен акт работно 
време, един пълен месец осигурителен стаж 
се зачита, когато са зачетени за осигурите­
лен стаж всички работни дни (чл. 38, ал. 9 
от НПОС).
Ако зачетените за осигурителен стаж дни 
през отделни месеци на годината са по-малко 
от работните дни за месеца, осигурителният 
стаж се признава за толкова месеца, колкото 
се получават, като общият брой на дните, 
зачетени за осигурителен стаж, включително 
дните на ползвания законоустановен отпуск, 
се раздели на 21 при 5-дневна работна сед­
мица и на 25 при  6-дневна работна седмица. 
Към изчисления по този начин осигурителен 
стаж се прибавят и пълните месеци, зачетени 
за осигурителен стаж, през годината (чл. 38, 
ал. 10 от НПОС).
Ако през календарния месец лицето е 
било осигурено на различни основания, за 
осигурителен стаж се зачита не повече от 
един месец (чл. 38, ал. 11 от НПОС).
Една година осигурителен стаж се зачи­
та, когато са зачетени за осигурителен стаж 
12 месеца (чл. 38, ал. 12 от НПОС).
Среднодневната минимална работна запла­
та за страната се определя, като минималната 
работна заплата, установена за страната, се 
раздели на броя на работните дни за съответ­
ния месец (чл. 38, ал. 13 от НПОС).
Осигурителният стаж за времето до 
31.12.2008 г. на лекторите преподаватели, 
които работят по трудово правоотношение 
в едно или повече учебни заведения, в чи­
талища или други организации, се определя, 
като за един месец осигурителен стаж се 
зачита календарният месец, през който са 
изработени най-малко 75 часа, а във висшите 
училища – 50 часа, и са внесени или дължими 
осигурителните вноски върху не по-малко от 
минималния осигурителен доход за съответ­
ната професия по основната икономическа 
дейност на осигурителя. Когато са изработени 
по-малко от 75, съответно 50, часа, общият 
брой на изработените часове се разделя на 
3, съответно на 2, и осигурителният стаж се 
зачита в дни, ако са внесени или дължими 
осигурителните вноски върху не по-малко от 
минималния осигурителен доход за съответ­
ната професия по основната икономическа 
дейност на осигурителя, съобразно зачетеното 
за осигурителен стаж време. За времето след 
1.01.2009 г. осигурителният стаж се зачита по 
чл. 9 от КСО съобразно сключения договор.
UP-3-2011
Приложение № 2 
към чл. 3
Обр. УП-2
……………….............................................................................................…………………………………………………………
(осигурител)
БУЛСТАТ
гр. (с.) ……………………… п. к.
ул. ………………………………. № …….
тел.: ……………, факс: ……………; е-mail: …………………….
Изх. №  …………………… от ………………………… 20 …. г.
У Д О С Т О В Е Р Е Н И Е
……………………………………………………………......................………… гр. (с.) ……………….............................................…..
 
(осигурител)
удостоверява, че ………………………………………………...............................................................….……………………………
 
(трите имена по лична карта (паспорт)
ЕГН/ЛНЧ
роден (а) на …………………………… 19 …… г. в гр. (с.) …………..................................................……………………,
е работил в предприятието и за посоченото време е получил вписаното на вътрешната страна 
брутно трудово възнаграждение, или доход, което да послужи за определяне размера на пен­
сията му (є).